CELEX: 62011FN0047
Language: mt
Date: 2011-04-15 00:00:00
Title: Kawża F-47/11: Rikors ippreżentat fil- 15 ta’ April 2011 — ZZ vs Il-Kummissjoni

27.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/56
            
         Rikors ippreżentat fil-15 ta’ April 2011 — ZZ vs Il-Kummissjoni
   (Kawża F-47/11)
   2011/C 252/123
   Lingwa tal-kawża: il-Ġermaniż
   
      Partijiet
   
   
      Rikorrenti: ZZ (rappreżentant: W. Bode, avukat)
   
      Konvenuta: Il-Kummissjoni Ewropea
   
      Suġġett
   
   Annullament tad-deċiżjoni dwar l-esklużjoni tar-rikorrenti mill-kompetizzjoni ġenerali EPSO AST/100/09, u talba għal aċċess għal informazzjoni dwar l-iżvolġiment tal-kompetizzjoni.
   
      Talbiet tar-rikorrenti
   
   Ir-rikorrenti titlob lit-Tribunal għas-Servizz Pubbliku jogħġbu:
   
               —
            
            
               jordna lill-konvenuta tipprovdi informazzjoni eżawrjenti dwar l-iżvolġiment tal-kompetizzjoni sad-data tal-att preżenti u dwar l-eżamijiet individwali, inkluż il-proċess tal-evalwazzjoni tal-imsemmi eżamijiet, b’mod partikolari, iżda mhux eklużivament,
            
         
               —
            
            
               jiggarantilha d-dritt ta’ aċċess għad-dokumenti kollha dwar il-parteċipazzjoni tar-rikorrenti fil-kompetizzjoni, li għandha l-konvenuta, inklużi d-dokumenti dwar l-evalwazzjoni tal-eżamijiet tar-rikorrenti;
            
         
               —
            
            
               jipprovdilha informazzjoni fattwali dwar kif ingħataw 12-il punt lir-rikorrenti fl-eżami prattiku (a);
            
         
               —
            
            
               jipprovdilha informazzjoni dwar l-iżvolġiment tal-kompetizzjoni inġenerali, inkluża n-notifikazzjoni tan-numru ta’ kandidati li pparteċipaw fl-eżamijiet orali u prattiċi, tan-numru ta’ kandidati li għaddew mill-eżami orali, tan-numru ta’ kandidati li għaddew mill-eżami prattiku (a), tal-kriterji ta’ evalwazzjoni stabbiliti mill-Bord tal-Għażla — pereżempju tabelli ta’ evalwazzjoni, dispożizzjonijiet li jipprovdu li punti partikolari jingħataw lil ċerti partijiet tal-eżamijiet individwali jew abbażi ta’ kriterji partikolari ta’ evalwazzjoni —, tal-punti li kisbu kandidati oħra fl-eżamijiet prattiċi (a) u (b), kif ukoll informazzjoni dwar kif ġew stabbiliti tali punti;
            
         
               —
            
            
               jannulla n-notifikazzjoni tal-konvenuta tat-28 ta’ Settembru kif ukoll id-deċiżjoni ta’ konferma tal-5 ta’ April 2011, bl-effett li jingħata kunsens sabiex ir-rikorrenti tipparteċipa sussegwentement fil-kompetizzjoni, u jipprovdi, b’mod partikolari, l-ewwel nett, il-korrezzjoni tal-eżami prattiku (b) tar-rikorrenti
            
         
               —
            
            
               jikkundanna lill-konvenuta għall-ispejjeż ġudizzjarji sostnuti mir-rikorrenti fit-tliet proċeduri amministrattivi kif ukoll fir-rikors preżenti.